Toerisme in Alicante-Alacant (Province) in Spanje | spain.info België
>Easter week in Orihuela. Orihuela. Vanaf 20-Mar-2016 Eerstekeerhuiskopers: Gauteng troef Kaapstad - Jou Geld | Solidariteit WêreldJou Geld | Solidariteit Wêreld
Tuis › Artikels › Eerstekeerhuiskopers: Gauteng troef Kaapstad
Eerstekeerhuiskopers: Gauteng troef Kaapstad
Donderdag, Januarie 12th, 2017
Die probleem van bekostigbaarheid kan moontlik eerstekeerhuiskopers daarvan weerhou om hulle in Kaapstad te vestig en dit hou tot groot uitdagings in vir die streek se behoud van jonger mense wat oor skaars vaardighede beskik.
“Ons weet dat die beperkte grond waaroor die Stad Kaapstad beskik die afgelope aantal jare tot beduidend groter groei in huispryse gelei het as in die ander belangrikste streke, en dat daar ook ŉ groot netto migrasie na Kaapstad plaasgevind het van mense uit ander streke wat hul volgende huise daar koop,” sê John Loos, eienkomsekonoom van ENB in sy kommentaar oor die vier kwartaallikse ENB Eiendomsagent-opnames wat in 2016 gepubliseer is.
“As die opname se jaarlikse gemiddelde verkope vir die belangrikste streke ontleed word, is dit opmerklik dat Kaapstad by verre die laagste geraamde persentasie eerstekeerhuiskopers oplewer, naamlik 13%. In vergelyking daarmee is die geraamde persentasie eerstekeerhuiskopers in die belangrikste Gauteng-streke soos die groter Johannesburg en Tshwane veel hoër, naamlik 22% en 24% onderskeidelik.”
Loos sê dat eerstekeerhuiskopers die afgelope ruk in ŉ benarde posisie was en as ŉ persentasie van algehele huiskopers steeds daal. Hy skryf dit daaraan toe dat hulle swaar op krediet steun en meer kwesbaar is vir ekonomiese gebeure en rentekoersstygings. “Dit is dus nie verbasend nie dat die steekproef van eiendomsagente wat deur die loop van 2016 gemonitor is, beraam dat eerstekeerhuiskopers 20% van die totale aantal kopers uitmaak, wat beteken dat hierdie persentasie vir die tweede agtereenvolgende jaar ŉ daling toon, van ŉ hoogtepunt van 26,5% in 2014 en 24,25% in 2015.